Talið er að frumbyggjar Ástralíu hafi verið á bilinu 315.000 - 1.000.000 fyrir komu hvítra manna . Eins og víða annars staðar fækkaði frumbyggjum eftir að Evrópumenn settust að í landi þeirra og hélt sú þróun áfram fram á 20. öldina ; talið er að í kringum 1920 hafi fjöldi þeirra verið kominn niður í 72.000 . Síðustu áratugi hefur hins vegar orðið viðsnúningur þar á og þeim sem teljast til frumbyggja fjölgað . Út frá manntalsgögnum er áætlað að árið 2006 hafi 517.200 Ástralar talist til frumbyggja eða sem nemur 2,5% af íbúum landsins . Á kortinu hér fyrir neðan má sjá hvernig frumbyggjar dreifast um Ástralíu en flestir eru þeir á austurströnd landsins , í fylkjunum Nýja Suður-Wales ( 148.200 eða 29% ) og Queensland ( 146.400 eða 28% ) . Norðurhéraðið sker sig hins vegar úr ef skoðað er hversu hátt hlutfall frumbyggjar eru af heildaríbúafjölda . Þar eru þeir um 32% íbúanna en í öðrum fylkjum landsins er hlutfall þeirra alls staðar undir 4% .